[{"text_idx": "#000009", "text": "Yn dilyn gwaith a gwblhawyd gan Bartneriaeth Ranbarthol Gorllewin Morgannwg yn 2021 gyda help Grant Adfer Gwirfoddoli yn sgil y Coronafeirws Llywodraeth Cymru, roedd uchelgais i ddatblygu strategaeth ranbarthol i gefnogi gwirfoddoli. Cydnabu bod partneriaid mewn mannau gwahanol o ran eu harferion gwirfoddoli ac y byddai dealltwriaeth a chyfeiriad strategol cyffredin yn galluogi pobl i gydweithio\u2019n well."}, {"text_idx": "#000010", "text": "Gan gydnabod yr arbenigedd mewn gwirfoddoli sy\u2019n bodoli o fewn cynghorau gwirfoddol sirol yn Abertawe a Chastell-nedd Port Talbot, cafodd Julia Manser a Gemma Richards eu secondio\u2019n rhan-amser i arwain y gwaith hwn ar ran y Bartneriaeth."}, {"text_idx": "#000012", "text": "Roedd y Fframwaith ar gyfer Gwirfoddoli ym maes Iechyd a Gofal Cymdeithasol yn ddechreuad defnyddiol \u2013 yn sail dda ar gyfer trafodaeth, gan gynnwys rhanddeiliaid fel cynllunwyr a chomisiynwyr, nad ydynt bob amser yn rhan o\u2019r sgwrs."}, {"text_idx": "#000014", "text": "Ehangodd Gemma a Julia y matrics hunanasesu o\u2019r Fframwaith, gan dynnu\u2019r prif thema\u0302u allan fel cwestiynau trafod ac ychwanegu cyfeiriad at arferion gorau wrth wirfoddoli. Rhoddodd hwn strwythur ymarferol fel sail i\u2019r gweithdai tair awr o hyd, a hwyluswyd ar-lein gan Urban Foundry (Saesneg yn unig)."}, {"text_idx": "#000015", "text": "Yn ogystal a\u0302 llunio cynllun gweithredu ar gyfer pob mudiad, bu modd cytuno ar rai egwyddorion hefyd a ffurfiodd sylfaen ar gyfer strategaeth wirfoddoli ranbarthol. Cwblhawyd ymarferiad sgorio er mwyn pennu lefelau\u2019r cymorth ar gyfer blaenoriaethau rhanbarthol."}, {"text_idx": "#000016", "text": "Cafodd un gweithdy ei dreialu gyda rhai gwirfoddolwyr o\u2019r Grw\u0302p Cydgynhyrchu Rhanbarthol. Roedd gan y grw\u0302p hwn arbenigedd gwerthfawr i\u2019w gynnig, gan eu bod wedi datblygu pecyn cymorth cyn hyn i alluogi mudiadau i weithio\u2019n gydgynhyrchiol gyda phobl sy\u2019n defnyddio eu gwasanaethau. Gwnaeth y rhain awgrymu ffyrdd o wneud y gweithdai\u2019n fwy diddorol a chyfeillgar i wirfoddolwyr."}, {"text_idx": "#000017", "text": "Anogwyd partneriaid i wahodd gwirfoddolwyr i\u2019r gweithdai, er mwyn cydnabod pwysigrwydd llais gwirfoddolwyr wrth gyfrannu at ddatblygu strategaeth wirfoddoli."}, {"text_idx": "#000018", "text": "Ond yn aml, mae cael gwirfoddolwyr i gymryd rhan mewn modd ystyrlon yn dasg heriol. Un o\u2019r argymhellion o fewn y strategaeth yw sefydlu fforwm \u2018lleisiau gwirfoddolwyr\u2019 rhanbarthol, ac mae awgrymiadau ar sut i ymhe\u0301l yn well a\u0302 gwirfoddolwyr wedi\u2019u cynnwys yn yr adroddiad."}, {"text_idx": "#000021", "text": "Mae gan fudiadau gynlluniau gweithredu i weithio drwyddynt, gyda chymorth eu Cynghorau Gwirfoddol Sirol lleol.\nCytunodd y bartneriaeth i gyllido dwy swydd newydd: Swyddog Cymorth Gwirfoddolwyr i roi cymorth i gynrychiolwyr gwirfoddol o fewn y Bwrdd Partneriaeth Ranbarthol a Swyddog Strategaeth Wirfoddoli Ranbarthol i oruchwylio gweithrediad y strategaeth wirfoddoli ranbarthol.\nBydd grw\u0302p strategaeth wirfoddoli ranbarthol yn parhau i ddatblygu\u2019r dull rhanbarthol o wirfoddoli ac yn edrych am ffyrdd o gydweithio.\nYn ogystal a\u0302\u2019r fforwm \u2018lleisiau gwirfoddolwyr\u2019, mae cynlluniau ar droed am rwydwaith rheolwyr gwirfoddolwyr rhanbarthol.\nMae\u2019r adroddiad, Gweithredu\u2019r Fframwaith ar gyfer Iechyd a Gofal Cymdeithasol yn cynnwys yr holl wybodaeth sydd angen i bobl eraill ei defnyddio, gan gynnwys cynnwys y gweithdy, templedi ac awgrymiadau ymarferol. Awgrymir bod hwn yn cael ei ddefnyddio gan unrhyw fudiad mawr, corff strategol neu gorff o\u2019r sector cyhoeddus lle byddai gwirfoddoli yn cael ei wneud."}]